Great Yarmouth
Great Yarmouth (čita se Grejt Jarmut) pojedostavljeno samo Yarmouth je lučki grad od 39,595 i borough od 97.277 stanovnika na istoku Engleske u Grofoviji Norfolk.

Geografske karakteristike 

Yarmouth leži na krajnjem jugoistoka Norfolka u regiji Istočna Engleska.

Borough Yarmouth proteže se nekih 24 km duž Sjevernog mora, a dalje od obale po unutrašnjosti smjenjuju se zone oranica i močvara. 

Sam grad Great Yarmouth koji je administrativni centar borougha leži na piješčanoj sprudi duž obale estuarija Breydon, kog formiraju rijeke - Yare, Waveney i Bure. Grad i dio borougha koji leži sjeverno od Breydona administrativno podpada pod Grofoviju Norfolk, dok područje južno od Breydona podpada pod Grofoviju Suffolk.

Historija 

Za antike je teren današnjeg spruda (na kom leži grad) bio more, u to vrijeme su rimske utvrde kod Caister-on-Sea (kao i ona kod sela Burgh Castle), bile na morskoj obali - danas se nalaze nekoliko kilometara u unutrašnjosti. Već je za anglosaksonskih vremena sprud bio formiran i nastanjen. Kralj John je 1208. svojom  poveljom dodjelio je Yarmouthu status grada. Grad je do kraja 13. vijeka bio je opasan bedemima. 

Historijski centar grada uskih uličica koje vode prema estuariju, razvio se oko stare luke.
Sprud se nastavio širiti prema jugu, pa je 1567. angažiran nizozemski inženjer, koji je problem riješio tako da je smanjio ušće i današnji ulaz u luku. 

Od historijskih građevina Yarmouth ima srednjovjekovnu parohijsku crkvu i zgradu carinarnice.

Privreda 

Yarmouth je poznat kao tradicionalna luka za ribolov na haringe i po specijalitetu od sušenih haringa - Bloater.. Danas je međutim njegova luka prvenstveno poznata kao logistička baza za plinske i naftne platforme po Sjevernom moru.

Pored toga lokalna privreda bazira se na elektronici, injženjerstvu i proizvodnji piva i namještaja. 

Great Yarmouth je također i turističko mjesto, centar iz kog se kreće na krstarenje brodicama po Broadsu, s kojim je povezan estuarijem Breydon.

Pobratimski gradovi 

, Rambouillet

Izvori

Vanjske veze 

 Great Yarmouth Borough Council 

Gradovi u Engleskoj
Norfolk